《买舟之苕溪》
宋代·李正民

二年宴坐縠溪滨，廷尉门前鸟雀驯。问舍求田将欲老，畜鸡种黍孰为邻。

曾遭太仆兴谗口，粗胜漳江抱病身。暂泛扁舟苕霅去，鳜鲈聊醉五湖春。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。